அனத்தோத்து
'''அனத்தோத்து''' (''Anathoth'') என்னும் நகர் [[பழைய ஏற்பாடு|பழைய ஏற்பாட்டில்]] வருகின்ற ஒரு நகரம் ஆகும்&lt;ref&gt;[http://en.wikipedia.org/wiki/Anathoth#cite_ref-smith1863_0-0 விவிலியத்தில் அனத்தோத்து]&lt;/ref&gt;. இப்பெயர் முதன்முறையாக [[யோசுவா (நூல்)|யோசுவா நூலில்]] காணப்படுகிறது. ஆரோனின் மக்களுக்கு பென்யமின் குலத்திலிருந்து அளிக்கப்பட்ட நகரங்களுள் ஒன்றாக அனத்தோத்தும் குறிக்கப்படுகிறது (காண்க: [[யோசுவா (நூல்)|யோசுவா 21:13,18]]. இதே செய்தி [[1 குறிப்பேடு (நூல்)|1 குறிப்பேடு 6:54,60இலும்]] உள்ளது.
 
 ==அனத்தோத்து: பெயர்க் காரணம்==
 அனத்தோத்து என்னும் பெயர் எவ்வாறு எழுந்திருக்கலாம் என்று அறிஞர் கருத்துத் தெரிவித்துள்ளனர். கானான் நாட்டில் குடியேறிய [[இசுரயேலர்]] தாம் சென்ற நகரங்களுக்கு என்ன பெயர் இருந்தனவோ அவற்றை அப்படியே மாற்றாது விட்டனர். கானான் நாட்டு மக்கள் வணங்கிவந்த ஒரு பெண் தெய்வத்தின் பெயர் &quot;அனத்&quot; ஆகும். அத்தெய்வத்தின் பெயரால் அழைக்கப்பட்ட &quot;அனத்தோத்து&quot; என்னும் நகரின் பெயரை [[இசுரயேலர்]] மாற்றவில்லை என்று தெரிகிறது. 
 
 எனினும் அனத்தோத்து என்பது ஓர் ஆளின் பெயராக [[நெகேமியா (நூல்)|நெகேமியா நூலில்]] உள்ளது (காண்க: [[நெகேமியா (நூல்)|நெகேமியா 10:19)]]. 1 குறிப்பேடு நூலிலும் இது ஆட்பெயராக வருகிறது (காண்க: [[1 குறிப்பேடு (நூல்)|1 குறிப்பேடு 7:8)]].
 
 ==அனத்தோத்து: இறைவாக்கினர் எரேமியா பிறந்த இடம்==
 [[Image:Indian Army QF 3.7 inch gun battery Jerusalem 1917.jpg|thumb|right|எருசலேமுக்கு அருகே அனத்தோத்தை நோக்கி பீரங்கிக் குறிபார்க்கின்ற இந்திய இராணுத்தினர். ஆண்டு:1917 (1920?). பிரித்தானிய குடியேற்ற ஆதிக்க காலம்.]]
 
 அனத்தோத்து சிறப்புப் பெறுவதற்கு முக்கிய காரணம் அது தலைசிறந்த இறைவாக்கினர் [[எரேமியா (நூல்)|எரேமியாவின்]] பிறப்பிடம் என்பதாகும். எரேமியா இறைவாக்கினர் நூலின் தொடக்கம் இவ்வாறுள்ளது:
 
 {{cquote|பென்யமின் நாட்டு அனத்தோத்தில் இருந்த குருக்களுள் ஒருவரான இலிக்கியாவின் மகன் எரேமியாவின் சொற்கள்: (எரே 1:1).}}
 
 எரேமியா நூலில் காணும் பிற குறிப்புகள்:
 
 {{cquote|அப்படியிருக்க, உங்களிடம் இறைவாக்குரைக்கும் அனத்தோத்தைச் சார்ந்த எரேமியாவை நீர் ஏன் இன்னும் கண்டியாது விட்டு வைத்திருக்கிறீர்? (எரே 29:27).}}
 
 {{cquote|இதோ, உன் உறவினன் சல்லூமின் மகன் அனமேல் உன்னிடம் வந்து, 'அனத்தோத்தில் இருக்கும் என் நிலத்தை நீ விலைக்கு வாங்கிக்கொள்...' என உன்னை வேண்டுவான் (எரே 31:8).}}
 
 எரேமியாவின் பிறந்த ஊர் மக்களே அவருக்கு எதிராக எழுந்து, அவர் மக்களுக்குத் தீங்கு வரும் என்று இறைவாக்கு உரைத்தால் அவரைக் கொன்றுபோடுவதாக அச்சுறுத்தினார்கள். அப்பின்னணியில் கடவுளின் வார்த்தையாக எரேமியா பின்வருவதைக் கூறுகிறார்:
 
 {{cquote|'ஆண்டவரின் பெயரால் இறைவாக்கு உரைக்காதே; உரைத்தால் எங்கள் கைகளாலே சாவாய்' என்று கூறி உன் உயிரைப் பறிக்கத் தேடும் அனத்தோத்தைச் சார்ந்த ஆள்களைப் பற்றி, படைகளின் ஆண்டவர் இவ்வாறு கூறுகிறார்:...அனத்தோத்தைச் சார்ந்த ஆள்கள் மேல், அவர்களைத் தண்டிக்கும் ஆண்டில், தீமை வரச் செய்வேன் (எரே 11:21-23).}}
 [[Image:Rembrandt Harmensz. van Rijn 064.jpg|thumb|left|அனத்தோத்து நகரத்தவரான எரேமியா இறைவாக்கினர் எருசலேமின் அழிவு குறித்துப் புலம்புதல். ஓவியர்:ரெம்ப்ராண்ட். ஆண்டு: 1630. காப்பிடம்: ரைக்ஸ்மியூசியம், ஆம்ஸ்டர்டாம், ஓலாந்து.]]
 ==பழைய ஏற்பாட்டில் அனத்தோத்து குறிக்கப்படும் பிற பாடங்கள்==
 
 அனத்தோத்து நகரைச் சார்ந்த இன்னொருவர் பெயர் அபிசேயர் ஆகும். இவர் தாவீது அரசரால் தேர்ந்தெடுக்கப்பட்ட முப்பது படைவீரர்களுள் ஒருவர் ஆவார். இவர் &quot;அனத்தோத்தியன் அபிசேயர்&quot; என்று அழைக்கப்பட்டார் (காண்க: [[2 சாமுவேல் (நூல்)|2 சாமுவேல் 23:8-27]]). எகூ என்பவரும் அனத்தோத்தைச் சார்ந்தவரே (காண்க: [[1 குறிப்பேடு (நூல்)|1 குறிப்பேடு 12:3]]). 
 
 ==இன்றைய இசுரயேலில் அனத்தோத்து==
 
 [[விவிலியம்|விவிலியக்]] காலத்து அனத்தோத்து சனகெரிபு (Sennacherib) என்னும் அசீரிய மன்னனால் தரைமட்டமாக்கப்பட்டது (கி.மு. 701). 
 
 பின்னர், பாபிலோனியாவுக்கு நாடுகடத்தப்பட்ட யூதர்களுள் 128 பேர் மட்டுமே அனத்தோத்துக்குத் திரும்பி வந்தார்கள் என்று விவிலியம் குறிப்பிடுகிறது:
 
 {{cquote|பாபிலோனிய மன்னன் நெபுகத்னேசரால் சிறைப்படுத்தப்பட்டு, பின்னர் அடிமைத்தனத்திலுருந்து மீண்டு, எருசலேமுக்கும் யூதாவில் அவரவர் நகருக்கும் திரும்பி வந்த மாநில மக்கள் இவர்களே:...அனத்தோத்தின் ஆண்கள் நூற்று இருபத்தெட்டுப் பேர் (நெகே 7:6,27).}}
 
 இதே செய்தி [[எஸ்ரா (நூல்)|எஸ்ரா 2:23இலும்]] உள்ளது.
 
 அனத்தோத்து [[எருசலேம்]] நகரிலிருந்து வடக்காக மூன்று மைல் தொலையில் இருந்தது. இன்றைய அரபு ஊராகிய &quot;அனாத்தா&quot; (ʻAnātā) என்னும் இடம் பண்டைய விவிலிய அனத்தோத்தாக இருக்கலாம் என்று அகழ்வாளர் முடிவுசெய்கின்றனர். இசுரயேலின் இந்நாள் குடியிருப்பாகிய அனத்தோத் (அல்மோன்) என்னும் இடம் விவிலிய அனத்தோத்து நகரை அடியொற்றி பெயர்பெற்றது.
 {{விவிலிய இடங்கள்}}
 ==ஆதாரங்கள்==
 {{reflist}}